Title: ประกาศกระทรวงศึกษาธิการ เรื่อง ให้โรงเรียนศึกษาสงเคราะห์เป็นสถานศึกษาที่มีการบริหารและการจัดการในสังกัด สำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน

ประกาศกระทรวงศึกษาธิการ

ประกาศกระทรวงศึกษาธิการ
เรื่อง
ให้โรงเรียนศึกษาสงเคราะห์เป็นสถานศึกษาที่มีการบริหารและการจัดการในสังกัด
สำนักบริหารงานการศึกษาพิเศษ
สำนักงานคณะกรรมการการศึกษาขั้นพื้นฐาน[๑]

โดยที่กระทรวงศึกษาธิการ
มีความประสงค์จัดการศึกษาขั้นพื้นฐานสำหรับบุคคลซึ่งไม่สามารถพึ่งตนเองได้
หรือไม่มีผู้ดูแลหรือด้อยโอกาส ที่อยู่ในสภาวะยากลำบาก
ให้มีสิทธิและโอกาสได้รับการศึกษาขั้นพื้นฐานเป็นพิเศษ
โรงเรียนศึกษาสงเคราะห์ซึ่งทำหน้าที่บริหารจัดการปัญหาดังกล่าวมีไม่เพียงพอและครอบคลุมทุกเขตพื้นที่การศึกษา
โรงเรียนศึกษาสงเคราะห์แต่ละแห่งจะต้องจัดการศึกษาโดยให้บริการหลายเขตพื้นที่การศึกษา
หากให้โรงเรียนศึกษาสงเคราะห์มีการบริหารจัดการในเขตพื้นที่การศึกษาจะทำให้ไม่สามารถบริการด้านการศึกษาสงเคราะห์ได้อย่างทั่วถึงและมีประสิทธิภาพ

อาศัยอำนาจตามความในมาตรา ๘ มาตรา ๑๒ และมาตรา ๒๒
แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ และมาตรา ๓๗
แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม (ฉบับที่ ๒)
พ.ศ. ๒๕๔๕ ประกอบกับกฎกระทรวงแบ่งส่วนราชการสำนักงานคณะกรรมการการศึกษาขั้นพื้นฐาน
กระทรวงศึกษาธิการ พ.ศ. ๒๕๔๖ รัฐมนตรีว่าการกระทรวงศึกษาธิการจึงประกาศกำหนดให้โรงเรียนศึกษาสงเคราะห์ตามบัญชีแนบท้ายประกาศฉบับนี้และโรงเรียนที่จะจัดตั้งขึ้นใหม่โดยมีวัตถุประสงค์ในลักษณะเดียวกันเป็นสถานศึกษาที่มีการบริหารและการจัดการในสังกัดสำนักบริหารงานการศึกษาพิเศษ
สำนักงานคณะกรรมการการศึกษาขั้นพื้นฐาน

ประกาศ
ณ วันที่ ๒๘ ธันวาคม พ.ศ. ๒๕๕๐
วิจิตร
 ศรีสอ้าน
รัฐมนตรีว่าการกระทรวงศึกษาธิการ

[เอกสารแนบท้าย]

๑.  บัญชีแนบท้ายประกาศกระทรวงศึกษาธิการ
เรื่อง
ให้โรงเรียนศึกษาสงเคราะห์เป็นสถานศึกษาที่มีการบริหารและการจัดการในสังกัดสำนักบริหารงานการศึกษาพิเศษ
สำนักงานคณะกรรมการการศึกษาขั้นพื้นฐาน

(ดูข้อมูลจากภาพกฎหมาย)

ปริยานุช/ผู้จัดทำ
๒๖
กุมภาพันธ์ ๒๕๕๑

ดลธี/ผู้จัดทำ
๑๑ กุมภาพันธ์ ๒๕๕๒

พัชรินทร์/ตรวจ
๑๑
กุมภาพันธ์ ๒๕๕๒

[๑]
ราชกิจจานุเบกษา เล่ม ๑๒๕/ตอนพิเศษ ๓๕ ง/หน้า ๔๓/๑๘ กุมภาพันธ์ ๒๕๕๑